جام کوردی:
سهرۆکی پهرلهمانی ئێران ڕایگهیاند که ئاسایشی ناوچهکه تهنیا له سهر دهستی وڵاتانی ناوچهکه دابین دهکرێت و هێزه چهکدارهکانی ئێران دهرفهتی پیلانگێڕی به وڵاتانی بێگانه نادهن.
به پێی ڕاپۆرتی جام کوردی، عهلی لاریجانی له ڕێوڕهسمی ساڵۆگهڕی بهرهڤانی پیرۆز و ههشت ساڵ خۆڕاگری سهرکهوتووی گهلی ئێران له بهرامبهر دوژمنانی ئهو کاتهدا که له شاری بهندهرعهباس بهڕێوهچوو، وتی: شهڕی ئهو کاتهی سهدام له دژی ئێران ههڵگری چهندین پهیامه که ههر ئێستاش دهتوانێت وانهیهکی گرنگ بۆ ئهو وڵاتانه بێت که هاوکاری دوژمنانی ئێران دهکهن، سهدام وای بیر دهکردهوه که به پاڵپشتی وڵاتانی دیکه دهتوانێت شکست به ئێران بێنێت بهڵام چارهنووسی بینرا.
لاریجانی له درێژهدا وتی: پاش سهرکهوتنی شۆڕشی ئیسلامی ئێران، ئهمریکا که بهرژهوهندییهکانی بۆ دابین نهدهکرا، سهدامی وهک ئامرازی دوژمنایهتی له گهڵ ئێران بهکارهێنا و ئهویش که خهونی به زاڵبوون به سهر ناوچهکهوه دهبینی، بووه گوێڕایهڵی ئهمریکییهکان.
ڕاشیگهیاند: ئهمریکییهکان کاتێک ئیشیان به سهدام نهما، چهکی کیمیاوییان کرده بیانووی هێرشی دژ بهو ڕژێمه.
ناوبراو وتی: ئێران تهنیا وڵاتێکه که به دهنگی بهرز پاڵپشتی خۆیی له گهلی فهڵهستین و ئامانجهکانی ڕاگهیاندووه.
سهرۆکی پهرلهمانی ئێران دۆخی ناوچهکهی به گشتی شرۆڤه کرد و وتی: هێزه چهکدارهکانی ئێمه له ئێستادا له ههر کاتێکی دیکه بههێزترن و به هێزی خۆیان شکستیان به پیلانی تیرۆریزم و داعش هێنا.
لاریجانی وتی: یهکێک له وڵاتانی ناوچهکه که له شهڕی 8 ساڵهدا 40 ملیار دۆلاری وهک هاوکاری به سهدام داوه، ئێستاش درێژه بهو سیاسهته دوژمنکارانهی له دژی ئێران دهدات بهڵام دهبێت بزانێت به وردی چاودێری ههڵسووکهوتهکانی دهکهین و هێزه چهکدارهکانی ئێمه بهردهوام شکستیان به تیرۆریستانی پهروهردهکراوی ئهوان هێناوه.
کۆتایی/.